ผมมีอาการมา3-4วันแล้ว แรกๆก็พอทน ตอนนี้กินอะไรลงไปก็เจ็บกลางอก ทั้งเจ็บทั้งจุกมาก ส่วนมากจะเป็นตอนดื่มน้ำ จะเป็นหนักกว่าตอนกินอาหาร แต่ถ้าไม่ได้กินอะไรก็ธรรมดาๆ ผมสงสัยอยู่2อย่าง กรดไหลย้อนกับกะเพาะ ตอนนี้ก็เริ่มกินยาแล้ว อยากให้ช่วยแนะนำหน่อยคับว่านอกจาก2อย่างนี้มีโอกาสเป็นอย่างอื่นไหม
สวัสดีค่ะ อาการเจ็บและจุกบริเวณกลางอกเวลาที่ดื่มน้ำ หรือกลืนอาหาร น่าจะเกิดจากการมีหลอดอาหารอักเสบ ซึ่งเกิดได้จากหลายสาเหตุ ได้แก่- Reflux esophagitis คือหลอดอาหารอักเสบที่สาเหตุเกิดจากโรคกรดไหลย้อน ซึ่งมักจะมีอาการอื่นๆ ร่วมด้วย เช่น มีน้ำรสเปรี้ยวหรือขมในคอ หรือเจ็บคอ ระคายเคืองคอ ไอแห้ง และอาจมีอาการของโรคกระเพาะอาหารอักเสบร่วมด้วย เช่น ปวดท้องบริเวณลิ้นปี่ ท้องอืด อาหารไม่ย่อยเรอบ่อย คลื่นไส้ อาเจียน เป็นต้น- Drug-induced esophagitis เป็นหลอดอาหารอักเสบที่สาเหตุเกิดจากยาบางชนิด เช่น ยาแก้ปวดแก้อักเสบกลุ่ม NSAIDs- Eosinophilic esophagitis หลอดอาหารอักเสบที่สาเหตุจากโรคภูมิแพ้ ซึ่งมักจะมีอาการของโรคภูมิแพ้อื่นๆ ร่วมด้วย เช่น หอบหืด ภูมิแพ้อากาศ เป็นต้น- Infectious esophagitis หลอดอาหารอักเสบที่สาเหตุจากการติดเชื้อ แต่มักจะมีไข้ร่วมด้วย- Radiation esophagitis หลอดอาหารอักเสบที่สาเหตุเกิดจากการฉายรังสีรักษาบริเวณหลอดอาหาร- Chemotherapy esophagitis หลอดอาหารอักเสบที่สาเหตุเกิดจากยาเคมีบำบัดนอกจากนี้ยังอาจเกิดจากการกลืนสารเคมีต่างๆ เช่น กรด ด่าง การสูบบุหรี่ การดื่มเครื่อ งดื่มแอลกอฮอล์ โดยสารเคมีต่างๆ เหล่านี้จะไประคายเคืองต่อเยื่อบุของหลอดอาหารและทำให้เกิดการอักเสบตามมาในเบื้องต้น ให้พยายามจิบน้ำเปล่าครั้งละน้อย แต่บ่อยๆ ควรเป็นน้ำธรรมดา ไม่ร้อนหรือเย็น ทานเฉพาะอาหารอ่อนที่ย่อยง่าย ไม่ทานอาหารรสจัด ไม่ทานอาหารที่มัน ควรทานครั้งละน้อย ไม่ควรทานอาหารก่อนนอนภายใน 2 ชั่วโมง เคี้ยวให้ละเอียดก่อนกลืน ทานช้าๆ ไม่เร่งรีบ ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ รวมถึงควรงดสูบบุหรี่ (หากสูบอยู่) ห้ามทานยาแก้ปวดในกลุ่มNSAIDsเช่น แก้ปวดเมื่อย ปวดข้อ เป็นต้นหากอาการยังไม่ดีขึ้น แนะนำควรไปพบแพทย์เพื่อตรวจหาสาเหตุและรักษาค่ะ